**Všeobecné záväzné nariadenie č. 8/2009**

o určení výšky dotácie na prevádzku a mzdy v prepočte na dieťa

materskej školy a školských zariadení so sídlom

na území mestskej časti Bratislava – Rusovce

Miestne zastupiteľstvo mestskej časti Bratislava – Rusovce vo veciach územnej samosprávy v zmysle § 6 ods. 1 zákona SNR č. 369/1990 Zb. o obecnom zriadení v znení neskorších právnych predpisov, § 6ods. 2 a ods. 12 písm. d) zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z.z. o rozpočtových pravidlách územnej samosprávy, čl. 37 bod m) a čl. 38 Štatútu hlavného mesta Slovenskej republiky Bratislavy a o zmene a doplnení niektorých zákonov v znení neskorších predpisov sa uznieslo na tomto: všeobecne záväznom nariadení.

**§ 1**

**Predmet úpravy**

Všeobecne záväzné nariadenie mestskej časti Bratislava – Rusovce určuje

minimálnu výšku a účel použitia dotácie na prevádzku a mzdy na jedno dieťa materskej školy a školských zariadení (školský klub detí a školská jedáleň) v zriaďovateľskej pôsobnosti MČ Bratislava – Rusovce, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky.

**§ 2**

**Príjemca dotácie**

Príjemcom dotácie podľa tohto nariadenia je:

Základná škola s materskou školou Vývojová 228 Bratislava - Rusovce s právnou subjektivitou za materskú školu a školské zariadenia (školský klub detí a školská jedáleň).

Príjemcom dotácie podľa tohto nariadenia nie sú:

štátom uznaná cirkev alebo náboženská spoločnosť alebo iná právnická osoba a fyzická osoba ako zriaďovateľ základnej umeleckej školy, materskej školy, jazykovej školy a školských zariadení, ktoré majú sídlo na území mestskej časti. Túto povinnosť má voči týmto školským zariadeniam Magistrát hlavného mesta SR Bratislava.

**§ 3**

**Výška a účel dotácie**

1) Minimálna výška dotácie na príslušný kalendárny rok na prevádzku a mzdy v prepočte na jedno dieťa materskej školy a školských zariadení v zriaďovateľskej pôsobnosti mestskej časti je určená v prílohe č. 1 všeobecného nariadenia.

2) Prijímateľ dotácie podľa § 2 je oprávnený použiť dotáciu len na úhradu osobných a prevádzkových nákladov školských zariadení (materská škola, školský klub detí a školská jedáleň) so sídlom na území mestskej časti a pri jej použití musí zabezpečiť hospodárnosť, efektívnosť a účinnosť jej použitia.

3) Dotácia pre materskú školu a školské zariadenia sa určí podľa počtu detí v materskej škole a školskom zariadení podľa stavu k 15. septembru predchádzajúceho kalendárneho roka.

4) Mestská časť poskytne tieto dotácie podľa tohto nariadenia v mesačných príspevkoch.

5) V prípade, že dotácia nebude vyčerpaná do 31.12. príslušného kalendárneho roku, je prijímateľ povinný nevyčerpanú časť dotácie vrátiť na účet mestskej časti do 31.12. príslušného roka.

**§ 4**

**Záverečné ustanovenia**

Na ustanovenia súvisiace s určením výšky dotácie na prevádzku a mzdy na žiaka základnej umeleckej školy, poslucháča jazykovej školy, dieťa materskej školy a žiaka školského zariadenia so sídlom na území mestskej časti Bratislava – Rusovce neupravené týmto všeobecne záväzným nariadením, sa vzťahujú príslušné právne predpisy.

Toto VZN bolo schválené miestnym zastupiteľstvom v Bratislave – Rusovciach uznesením číslo 386/2009 zo dňa 15. decembra 2009.

Toto všeobecne záväzné nariadenie nadobudne účinnosť dňa 1. 1. 2010

V Bratislave - Rusovciach

Dušan Antoš

starosta

Mestská časť Bratislava – Rusovce, Vývojová 8, 851 10 Bratislava

Príloha č. 1

**Minimálna dotácia na rok 2010 na prevádzku a mzdy**

**na žiaka materskej školy a školských zariadení**

|  |  |
| --- | --- |
| **Kategória škôl a školských zariadení** | **Minimálna dotácia na mzdy**  **a prevádzku na žiaka**  **v eurách** |
| **Materská škola, (súčasť ZŠ s MŠ)** | **1203** |
| **Školský klub detí pri ZŠ s MŠ Vývojová 228** | **349** |
| **Školská jedáleň pri ZŠ s MŠ Vývojová 228** | **209** |